**Η κατάρα των εμφυλίων πολέμων**

|  |  |
| --- | --- |
| **LECTIO 37** | **ΜΑΘΗΜΑ 37** |
| *In eum locum res deducta est,*  *ut, salvi esse nequeamus,*  *nisi qui deus vel casus aliqui subvenerit.*  *Equidem, ut veni ad urbem,*  *non destiti omnia et sentire et dicere et facere,*  *quae ad concordiam pertinerent;*  *sed tantus furor omnes invaserat,*  *ut pugnare cuperent,*  *etsi ego clamabam nihil esse bello civili miserius.*  *Omnia sunt misera in bellis civilibus,*  *sed nihil miserius quam ipsa victoria:*  *ea victores ferociores impotentioresque reddit,*  *ut, etiamsi natura tales non sint,*  *necessitate esse cogantur.*  *Bellorum enim civilium exitus tales sunt semper,*  *ut non solum ea fiant, quae velit victor,*  *sed etiam ut victor obsequatur iis,*  *quorum auxilio victoria parta sit.* | Σε τέτοιο σημείο έχουν οδηγηθεί τα πράγματα,  ώστε, δεν θα μπορέσουμε να σωθούμε αν δεν βοηθήσει κάποιος θεός ή κάποιο τυχαίο περιστατικό.  Εγώ βέβαια, μόλις ήρθα στην πόλη, δεν σταμάτησα και να πιστεύω και να λέω και να κάνω  όλα όσα στόχευαν στην ομόνοια˙ αλλά τόση μεγάλη μανία τους είχε πιάσει όλους,  ώστε να επιθυμούν να μάχονται (ή: να πολεμούν),  αν και εγώ φώναζα ότι τίποτα δεν είναι πιο άθλιο (ή: αξιοθρήνητο) από τον εμφύλιο πόλεμο.  Στους εμφύλιους πολέμους όλα είναι αξιοθρήνητα,  αλλά τίποτα (δεν είναι) πιο αξιοθρήνητο από την ίδια τη νίκη: αυτή κάνει τους νικητές αγριότερους και πιο αχαλίνωτους (απ’ ό, τι συνήθως),  ώστε, ακόμη κι αν δεν είναι τέτοιοι από τη φύση τους,  να πιέζονται από ανάγκη να γίνουν. Πράγματι, τα αποτελέσματα (η έκβαση) των εμφυλίων πολέμων είναι πάντοτε τέτοια,  ώστε να γίνονται όχι μόνο αυτά που θέλει ο νικητής,  αλλά ώστε ακόμη να κάνει ο νικητής το χατίρι αυτών,  με τη βοήθεια των οποίων κερδήθηκε η νίκη. |

ΟΥΣΙΑΣΤΙΚΑ

|  |
| --- |
| **A΄ κλίση** |
| concordia -ae: θηλυκό → δεν σχηματίζει πληθυντικό  victoria -ae: θηλυκό  natura -ae: θηλυκό → δεν σχηματίζει πληθυντικό |

|  |
| --- |
| **Β΄ κλίση** |
| locus -i: αρσενικό → **ετερογενές** (locus -i (αρσενικό) = τόπος, loca -orum (ουδέτερο) = τόποι. Ο τύπος loci -orum = χωρία βιβλίων)  deus -i: αρσενικό → σχηματίζει **διπλούς και τριπλούς τύπους** \* bellum -i: ουδέτερο  auxilium -ii/-i: ουδέτερο → **ετερόσημο** (auxilium -ii/-i = η βοήθεια, auxilia -orum = το επικουρικό στράτευμα) |

|  |  |  |
| --- | --- | --- |
| \* | Ενικός | Πληθυντικός |
| Ονομαστική | deus | **dei, dii, di** |
| Γενική | dei | **deorum, deum** |
| Δοτική | deo | **deis, diis, dis** |
| Αιτιατική | deum | deos |
| Κλητική | **deus, dive** | **dei, dii, di** |
| Αφαιρετική | deo | **deis, diis, dis** |

|  |
| --- |
| **Γ΄ κλίση** |
| urbs -is: θηλυκό  furor -οris: αρσενικό  victor -oris: αρσενικό  necessitas -atis: θηλυκό → **ετερόσημο** (necessitas -atis = η ανάγκη, necessitates -um = αναγκαία πράγματα, αναγκαία έξοδα) |

|  |
| --- |
| **Δ΄ κλίση** |
| casus -us: αρσενικό  exitus -us: αρσενικό |

|  |
| --- |
| **Ε΄ κλίση** |
| res, rei: θηλυκό |

ΕΠΙΘΕΤΑ

|  |
| --- |
| **Β΄ κλίση** |
| salvus, -a, -um → δεν σχηματίζει παραθετικά  miser, -a, -um → Παραθετικά: **miserior, -ior, -ius, miserrimus, -a, -um** |

|  |
| --- |
| **Γ΄ κλίση** |
| omnis, -is, -e → δεν σχηματίζει παραθετικά  civilis, -is, -e → δεν σχηματίζει παραθετικά  ferox, -x, -x (γεν.: ferocis) → Παραθετικά: ferocior, -ior, -ius, ferocissimus, -a, -um  impotens -ns -ns (γεν.: impotentis) →Παραθετικά: impotentior, -ior, -ius, impotentissimus, -a, -um |

ΡΗΜΑΤΑ

|  |
| --- |
| **1η Συζυγία** |
| pugno, pugnavi, pugnatum, pugnāre  clamo, clamavi, clamatum, clamāre |

|  |
| --- |
| **2η Συζυγία** |
| pertineo, pertinui, pertentum, pertinēre |

|  |
| --- |
| **3η Συζυγία** |
| deduco, deduxi, deductum, deducĕre  desisto, destiti, -, desistĕre  dico, dixi, dictum, dicĕre → β’ ενικό προστακτικής ενεστώτα: **dic**  facio, feci, factum, facĕre (ανήκει στα 15 ρήματα σε -io που κλίνονται σαν το capio) \* → β’ ενικό προστακτικής ενεστώτα: **fac** invado, invasi, invasum, invadĕre  cupio, cupivi, cupitum, cupĕre (ανήκει στα 15 ρήματα σε -io που κλίνονται σαν το capio) \*  reddo, reddidi, redditum, reddĕre  cogo, coegi, coactum, cogĕre  obsequor, obsecutus sum, obsequi (αποθετικό)  pario, peperi, partum, parĕre (ανήκει στα 15 ρήματα σε -io που κλίνονται σαν το capio) \* → μετοχή μέλλοντα: **pariturus, -a, -um** |

|  |
| --- |
| **4η Συζυγία** |
| sentio, sensi, sensum, sentīre  subvenio, subveni, subventum, subvenīre  venio, veni, ventum, venīre |

ΑΝΩΜΑΛΑ ΡΗΜΑΤΑ

|  |
| --- |
| sum, fui, -, esse  nequeo, nequi(v)i, -, nequīre  fio, factus sum, fieri → είναι το **παθητικό του facio**  volo, volui, -, velle |

**ut […] salvi esse nequeamus:** δευτερεύουσα επιρρηματική συμπερασματική πρόταση, που λειτουργεί ως επιρρηματικός προσδιορισμός του αποτελέσματος στο περιεχόμενο της κύριας πρότασης με ρήμα το deducta est. Εισάγεται με τον συμπερασματικό σύνδεσμο ut. Εκφέρεται με υποτακτική, γιατί το αποτέλεσμα στα λατινικά θεωρείται πάντα μια υποκειμενική κατάσταση. Συγκεκριμένα, με υποτακτική ενεστώτα (nequeamus), γιατί εξαρτάται από ρήμα αρκτικού χρόνου (**deducta est: παρακείμενος με σημασία ενεστώτα**) και αναφέρεται στο παρόν - μέλλον. Υπάρχει ιδιόμορφη ακολουθία χρόνων, γιατί το αποτέλεσμα είναι ιδωμένο τη στιγμή που εμφανίζεται στο μυαλό του ομιλητή (συγχρονισμός της κύριας με τη δευτερεύουσα πρόταση) και όχι τη στιγμή της πιθανής πραγματοποίησής του. Η αντωνυμία eum, που υπάρχει στην προηγούμενη κύρια πρόταση, υποδηλώνει ότι θα ακολουθήσει δευτερεύουσα συμπερασματική πρόταση.

**nisi qui deus vel casus aliqui subvenerit:** δευτερεύουσα επιρρηματική υποθετική πρόταση. Εισάγεται με τον υποθετικό σύνδεσμο nisi, γιατί είναι αρνητική. Με εξάρτηση από το deducta est σχηματίζεται εξαρτημένος υποθετικός λόγος της ανοικτής υπόθεσης (1ο είδος) στο μέλλον. Συγκεκριμένα, στην υπόθεση έχουμε υποτακτική παρακειμένου (subvenerit) και στην απόδοση συμπερασματική πρόταση (ut nequeamus).   
  
Τροπή σε ανεξάρτητο υποθετικό λόγο:   
Υπόθεση: nisi qui deus vel casus aliqui **subvenerit** (οριστική συντελεσμένου μέλλοντα) Απόδοση: salvi esse **nequimus** (οριστική ενεστώτα αντί οριστικής μέλλοντα, γιατί ο τύπος αυτός εκλείπει στο συγκεκριμένο ρήμα).   
Υποθετικός λόγος α΄ είδους, ανοικτή υπόθεση στο μέλλον.